b'\n_START_ARTICLE_\nSistar\n_START_SECTION_\nHistoria\n_START_PARAGRAPH_\nSistar debytoi kappaleellaan "Push Push" 3. kes\xc3\xa4kuuta 2010, ja esiintyi 4. kes\xc3\xa4kuuta korealaisessa musiikkiohjelmassa Music Bank. Yhtye palasi pian toisella singlell\xc3\xa4\xc3\xa4n "Shady Girl" 25. elokuuta, ja my\xc3\xb6hemmin singlell\xc3\xa4\xc3\xa4n "How Dare You" marraskuussa. Joulukuussa, Sistar osallistui korealaiseen palkintogaalaan Golden Disk Awards, voittaen tulokkaan palkinnon._NEWLINE_Sistarista muodostettiin toinen yhtye Sistar19, johon kuuluvat Hyorin ja Bora. He debytoivat kappaleella "Ma Boy", joka julkaistiin 3. toukokuuta 2011. Sistar teki comebackin 9. elokuuta ensimm\xc3\xa4isell\xc3\xa4 studioalbumillaan So Cool._NEWLINE_Sistar julkaisi ensimm\xc3\xa4isen minialbuminsa Alone 12. huhtikuuta 2012, joka sis\xc3\xa4lt\xc3\xa4\xc3\xa4 kuusi Brave Brothersin tuottamaa kappaletta. Heid\xc3\xa4n toinen minialbuminsa Loving U julkaistiin 28. kes\xc3\xa4kuuta. Minialbumi sis\xc3\xa4lt\xc3\xa4\xc3\xa4 p\xc3\xa4\xc3\xa4kappaleen "Loving U", uuden kappaleen "Holiday" sek\xc3\xa4 yhtyeen kappaleiden remixej\xc3\xa4. Kappaleen "Loving U" musiikkivideo julkaistiin 28. kes\xc3\xa4kuuta. _NEWLINE_Sistar19 julkaisi ensimm\xc3\xa4isen minialbuminsa Gone Not Around Any Longer ja samannimisen musiikkivideon 31. tammikuuta 2013. Sistarin toinen studioalbumi Give It To Me julkaistiin 11. kes\xc3\xa4kuuta. _NEWLINE_Sistar julkaisi kolmannen minialbuminsa Touch N Move 21. hein\xc3\xa4kuuta 2014, yhdess\xc3\xa4 musiikkivideon "Touch My Body" kanssa. Pian kappaleen markkinoinnin j\xc3\xa4lkeen, Sistar julkaisi nelj\xc3\xa4nnen minialbuminsa Sweet & Sour 26. elokuuta._NEWLINE_Hyorin tulee esiintym\xc3\xa4\xc3\xa4n Mnetin musiikkikilpailuohjelmassa Unpretty Rapstarissa.'